CELEX: 62011TN0357
Language: el
Date: 2011-07-01 00:00:00
Title: Υπόθεση T-357/11: Προσφυγή της 1ης Ιουλίου 2011 — Bimbo κατά ΓΕΕΑ — Grupo Bimbo (GRUPO BIMBO)

27.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/44
            
         Προσφυγή της 1ης Ιουλίου 2011 — Bimbo κατά ΓΕΕΑ — Grupo Bimbo (GRUPO BIMBO)
   (Υπόθεση T-357/11)
   2011/C 252/95
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Bimbo, SA (Βαρκελώνη, Ισπανία) (εκπρόσωπος: J. Carbonell Callicó, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Grupo Bimbo, SAB de CV (Μεξικό, Μεξικό)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να τροποποιήσει την απόφαση του πρώτου τμήματος προσφυγών της 14ης Απριλίου 2011, σύμφωνα με το άρθρο 65, παράγραφος 3, του κανονισμού για το κοινοτικό σήμα, λόγω παραβάσεως του άρθρου 8, παράγραφος 5, αρνούμενο την καταχώριση του σήματος που μας απασχολεί, ήτοι το εικονιστικό σήμα 5.025.598 «GRUPO BIMBO» στο σύνολό του, για όλα τα προϊόντα και τις υπηρεσίες που έχουν ζητηθεί.
            
         
               —
            
            
               Επικουρικώς, και μόνο για την περίπτωση που το προηγούμενο αίτημα απορριφθεί, να ακυρώσει την απόφαση του πρώτου τμήματος προσφυγών της 14ης Απριλίου 2011 λόγω παραβάσεως του άρθρου 8, παράγραφος 5, του κανονισμού για το κοινοτικό σήμα.
            
         
               —
            
            
               Να επιβάλει στους καθών τα δικαστικά έξοδα.
            
         
      Λόγοι της προσφυγής και κύρια επιχειρήματα
   
   
      Αιτούσα την καταχώριση του κοινοτικού σήματος: Grupo Bimbo, S.A.B. de C.V.
   
      Κοινοτικό σήμα προς καταχώριση: Εικονιστικό σήμα που περιλαμβάνει το λεκτικό στοιχείο «GRUPO BIMBO» (αίτηση καταχωρίσεως αριθ. 5.025.598), για προϊόντα και υπηρεσίες των κλάσεων 5, 29, 30, 31, 32, 35 και 43.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα.
   
      Αντιταχθέν σήμα ή σημείο: ισπανικό λεκτικό σήμα «BIMBO» (αριθ. 2.689.432), για προϊόντα των κλάσεων 5, 29 και 30, και διάφορα ισπανικά εικονιστικά σήματα (αριθ. 464.785, αριθ. 2.244.562, αριθ. 2.244.563 και αριθ. 2.255.097) που περιλαμβάνουν το λεκτικό στοιχείο «BIMBO», για προϊόντα και υπηρεσίες των κλάσεων 29, 30, 31, 32, 35 και 42.
   
      Απόφαση του τμήματος ανακοπών: Η ανακοπή έγινε δεκτή.
   
      Απόφαση του τμήματος προσφυγών: Μερική ακύρωση της προσβαλλομένης αποφάσεως.
   
      Προβαλλόμενοι λόγοι: Εσφαλμένη ερμηνεία και εσφαλμένη εφαρμογή του άρθρου 8, παράγραφος 5, του κανονισμού 207/2009, για το κοινοτικό σήμα, δεδομένου ότι, αφού έκρινε ότι τα αντιτιθέμενα σήματα «BIMBO» χαίρουν φήμης στην ισπανική αγορά και ότι η αίτηση καταχωρίσεως του σήματος «GRUPO BIMBO» είναι ουσιαστικά πανομοιότυπη με τις αντιτιθέμενες, το τμήμα προσφυγών δέχθηκε μερικώς την καταχώριση αυτού του σήματος, με το επιχείρημα ότι δεν απεδείχθη το αθέμιτο όφελος ή ο κίνδυνος για τη φήμη ή τον διακριτικό χαρακτήρα των αντιτιθεμένων σημάτων.